钦定古今图书集成/历象汇编/乾象典/第041卷 > 《倒犯》〈秋月〉周邦彦
## 钦定古今图书集成/历象汇编/乾象典/第041卷 > 《倒犯》〈秋月〉周邦彦

霁景，对霜蟾乍昇，素烟如扫。千秋夜缟，徘徊处、渐移
深窈。何人正弄孤影。翩蹮西窗悄。冒露冷貂裘，玉斝
邀云表。共寒光、饮清醥。　淮左旧游，记送行人，归来
山路窎驻马望素魄。印遥碧、金枢小。爱秀色、初娟好。
念漂浮、绵绵思远道。料异日宵征，必定还相照。奈何
人自老。